text: Fór ein túr oman í Sandagerð og Álaker í dag, gekk ein túr við synunum runt í fjørðuni og hugdu í hyljar o.a. Men hugdu eisini at flokkum av fólki, ið vóru komin oman at loypa á sjógv. Eg føldi ein tørv á at vísa synunum hjá mær hesa dylluna, og tosa um hetta, at man ikki skal lata seg kroysta til nakað, ið man ikki hevur hug til, og at eingin hevði krav uppá nakað frá teimum, um teir valdu ikki at fylgja avbjóðingini.
text: #000004
text: Beint tá eg kom oman, stóð ein genta um 10 ára aldur í stiganum niður í vatni í Álakeri, tvær vinkonur sótu innballaðar í handklæði. Meðan ein triðja filmaði. Hendan í stiganum hevði als ikki hug at loypa útí, og hinar eggjaðu henni at loypa útí. Alla tíðina meðan vit gingu oman, hoyrdi eg tær eggja henni til, og at enda stakk hon beinið í sjógvin, og rópti so nei, eg geri tað ikki.
text: #000005
text: Men í tí eg gekk niðanaftur komu tvær mammur við synum oman, opinbart vóru tað synirnir, ið skuldu loypa á sjógv, tí løtu seinni stóðu dreingirnir í svmijibuksum, annar um 6-7 ára aldur umbestemmaði seg og segði, at hann ikki vildi, men mamman royndi at skumpa hann út eftir og segði “far nú!”.
text: #000008